laion/Wikipedia-Exotic huggingface dataset:
העיוורים והפיל

משל "העיוורים והפיל" (מכונה גם "חמשת העיוורים") הוא משל שמקורו בתת-היבשת ההודית העוסק במתח של עובדות ל"אמת היחסית", לפיה אנשים מסיקים מסקנות כלליות על סמך תצפיות חלקיות בלבד, אך משוכנעים שהצדק בידם. המשל גם מציג את הצורך לתקשר ולקבל מספר השקפות (פרספקטיבות) על מנת לראות תמונה שלמה ולהגיע להבנה מלאה. הוא מביא לידי ביטוי את משמעות המושגים שגיאות תצפית והטיה קוגניטיבית. המשל מתאר קבוצה של עיוורים (או גברים בחשכה) הממששים פיל ונדרשים לחשוף יחד במה מדובר. כל אחד מהגברים ממשש חלק בודד מגופו של הפיל (זנב, רגל, אוזן, חדק, בטן וחטים). כל אחד לחוד נחשף לתכונות אחרות, והם לא מצליחים להגיע להבנה ולהסכמה שמדובר בפיל. מוסר ההשכל הוא שתהליך בירור המציאות נדרש להתבצע תוך קבלה וניתוח מצד השקפות שונות. באותו הקשר, שימוש בתקשורת ושיתוף פעולה בין בני אדם צפוי למנוע טעויות ולהוביל להישגים שלא ניתן להשיג לבד. המשל התפשט לדת ההינדית, הבהאית, ג'ייניזם וזרם הסופיות במאה ה-19 התפשט גם ברחבי אירופה בעקבות פרסומה של פואמה בשנת 1872 של ג'ון גודפרי סאקס (John Godfrey Saxe). מתחיל במילים: It was six men of Indostan To learning much inclined, Who went to see the Elephant (Though all of them were blind), That each by observation Might satisfy his mind תרגם שמואל רוזן: שִׁשָּׁה הָיוּ בְּאִינְדּוּסְטָן שׁוֹקְדֵי עַל מִשְׁנָתָם, יָצְאוּ לָזוּן עֵינָם בְּפִיל, אַף כִּי עִוְּרִים שֶׁשְׁתָּם, שֶׁאַגַּב הִסְתַּכְּלוּת תָּנוּחַ דַּעְתָּם. בשנת 1970 גרסה מעובדת של המשל נכנסה לספרו של אידריס שאה: "The Dermis Probe". בהמשך הוכנס המשל בספרי ילדים בגרסאות שונות. סיפור "חמשת העיוורים", סיפור מאת לב טולסטוי הרוסי שעובד לעברית על ידי חיים נחמן ביאליק, מופיע ברשימת יצירות הספרות של תוכנית הלימודים בישראל לתלמידי כתות ה'-ו'. המשל משמש בעידן המודרני לתיאור מספר תופעות מדעיות: בפיזיקה - מתאר דואליות גל-חלקיק. בביולוגיה - מתאר ברירת שבטים של תאי דם לבנים. פרספקטיביזם סינקרטיזם מבחן הברווז מדיה וקבצים בנושא העיוורים והפיל בוויקישיתוף Saxe, John Godfrey. (1872). "The Blind Men and the Elephant", The poems of John Godfrey Saxe, p. 260. תרגום השיר על ידי שמואל רוזן טקסט חמשת העיוורים, חיים נחמן ביאליק "מילה טובה מאוד עברית לכיתה ה 2 לחינוך הממלכתי-דתי" באתר מט"ח חוברת לתלמיד במקצוע מארג השפה - תוכנית היל"ה קובץ עבודה על הסיפור לכיתות ה-ו, אתר משרד החינוך לדוגמה, Quantum theory by David Bohm, p. 26. Retrieved 2010-03-03. תהליך ברירה שבטית של תאי דם לבנים, מכון דוידסון
כוכב (כוכב)

כּוֹכָבּ, או β בדובה הקטנה (β Ursae Minoris) הוא הכוכב השני בבהירותו בקבוצת הכוכבים הדובה הקטנה. שמו נגזר מהשם בערבית الكوكب الشمالي "אל-כאוכאבּ א-שמאלי" כלומר "הכוכב הצפוני", או מהמילה העברית כוכב. במאות ה-10 לפנה"ס וה-11 לפנה"ס הוא היה הכוכב הבולט הקרוב ביותר לקוטב השמיימי הצפוני, בדומה לכוכב הצפון של ימינו ולכן היה בעל חשיבות רבה לניווט אסטרונומי ובשל כך קיבל את שמו. בשל נקיפת ציר כדור הארץ התרחק הקוטב השמיימי מכוכב אל מיקומו הנוכחי. מיקומו המדויק של הקוטב השמיימי הצפוני נמצא כמעט על הקו המחבר את כוכב עם כוכב הצפון, במרחק זוויתי של פחות משלושת רבעי המעלה (כ-44 דקות קשת) מכוכב הצפון, כך שניתן להיעזר בו ובכוכב הצפון על מנת לאתר את הקוטב השמיימי. כוכב הוא ענק כתום מסוג ספקטרלי K4 III שנמצא במרחק של כ-131 שנות אור ממערכת השמש. מסתו כ-2.2 מסות שמש, רדיוסו כ-44 רדיוסי שמש, והוא מאיר בעוצמה של פי 200 מעוצמת ההארה של השמש באור נראה ויותר מכפול מכך בצירוף הקרינה בתחום התת-אדום. טמפרטורת פניו נמוכה מזו של השמש ומוערכת בכ-4,000 קלווין. כוכב נמצא בשלבי התפתחות מתקדמים והוא כבר סיים להתיך מימן להליום בליבתו והיתוך המימן עבר לשכבות חיצוניות יותר, תהליך שגורם להתקררות ולהתנפחות של פני הכוכב. כוכב באתר של ג'ים קלר כוכב, בבסיס הנתונים SIMBAD לגרמי שמיים אסטרונומיים SIMBAD: Kochab N. J. Tarrant, W. J. Chaplin, Y. Elsworth, S. A. Spreckley & I. R. Stevens: Oscillations in β Ursae Minoris Observations with SMEI, Astronomy and Astrophysics, Vol. 483, Iss. 3, p. L43 (2008)
גרודז'ונדז

גרודז'ונדז (בפולנית: ‏Grudziądz‏Ⓘ‏, [ˈɡrud͡ʑɔnt͡s]; בגרמנית: Graudenz, גראודנץ) היא עיר עתיקה בפרובינציית קויאוויה-פומרניה שבצפון פולין, על גדות הוויסלה. מבחינה מנהלית השתייכה העיר בין השנים 1975–1998 לווייוודת טורון, ומאז ייסודה של פרובינציית קויאוויה-פומרניה ב-1999 היא משתייכת אליה. העיר נוסדה במאה ה-11 על מדרון גבעה על גדות נהר הוויסלה, בידי האבירים הטבטונים, והייתה לעיר נמל מרכזית. ב-1466 צורפה העיר לפולין, ועם חלוקת פולין ב-1772 עברה לשלטון פרוסיה. ב-1918, עם כינון הרפובליקה הפולנית השנייה, שבה העיר לפולין. בימי מלחמת העולם השנייה חוותה העיר הרס רב כערים פולניות רבות אחרות, אולם השתמרו בה מספר מבנים מרשימים המושכים אל העיר תיירות. בעיר שכן מחנה משנה של מחנה הריכוז שטוטהוף. המחנה החל לפעול ב-22 בספטמבר 1944 ועד ינואר 1945. ידוע על כ-1,000 נשים רובן יהודיות שהועסקו בעבודת פרך במחנה בבניית שדה תעופה לצבא הגרמני. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא גרודז'ונדז בוויקישיתוף אתר האינטרנט הרשמי של גרודז'ונדז (בפולנית) גרוז'ונדז, במהדורת 1911 של אנציקלופדיה בריטניקה היסטוריה של גרודז'ונדז, באתר הרשמי של עיריית גרודז'ונדז (בפולנית) "גרודז'ונדז", באתר השטעטל הווירטואלי "גרודז'ונדז", באתר JewishGen (באנגלית) גרודז'ונדז, באתר אנציקלופדיה בריטניקה (באנגלית) גרודזיונדז (פולין), דף שער בספרייה הלאומית פרידמן מלכה, היהודים במחנה שטוטהוף ובמחנות סביבו, אוניברסיטת תל אביב 1991 ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
מאנל נבארו

מאנל נבארו קסאדה (בספרדית: Manel Navarro Quesada; נולד ב-7 במרץ 1996) הוא זמר, גיטריסט ומלחין ספרדי אשר ייצג את ספרד באירוויזיון 2017. נבארו נולד בעיר סבאדל הממוקמת במחוז ברצלונה בחבל הארץ קטלוניה שבספרד. מגיל צעיר החל להתעניין במוזיקה ובגיל ארבע עשרה קנה לו אביו את הגיטרה הראשונה שלו. לאחר זכייתו בתחרות מוזיקלית מקומית ב-2014 המיועדת לבני נוער בשירו של הראפר הקנדי דרייק, "Hold On, We're Going Home", מספר חודשים לאחר מכן הוא נחתם בחברת בתקליטים TeenStarRecords והוציא באותה שנה את הסינגל הראשון שלו "Brand New Day". נבארו נחתם בשנת 2016 בחברת התקליטים סוני מיוזיק אנטרטיינמנט ושחרר את הסינגל הראשון בחברת התקליטים Candle. לאחר מכן בינואר 2017 שחרר את הסינגל השני, Do It for Your Lover, אתו התמודד בגמר הלאומי של ספרד לאירוויזיון בשנת 2017 אשר נכתב על ידיו ואנטוניו ראיו. ב-11 בינואר זכה בגמר והוכרז בידי רשות השידור הספרדית (TVE), לייצג את מדינתו בתחרות האירוויזיון של אותה שנה אשר תתקיים בקייב שבאוקראינה. שירו שובץ אוטומטית בגמר כיוון שספרד אחת מן חמש המדינות המממנות העיקריות של התחרות. השיר סיים במקום ה-26 והאחרון בגמר. מדיה וקבצים בנושא מאנל נבארו בוויקישיתוף מאנל נבארו, ברשת החברתית פייסבוק מאנל נבארו, ברשת החברתית אקס (טוויטר) מאנל נבארו, ברשת החברתית אינסטגרם מאנל נבארו, במסד הנתונים הקולנועיים IMDb (באנגלית) מאנל נבארו, באתר אפל מיוזיק (באנגלית) מאנל נבארו, באתר ספוטיפיי מאנל נבארו, באתר MusicBrainz (באנגלית) מאנל נבארו, באתר דיזר מאנל נבארו, באתר Discogs (באנגלית) מאנל נבארו, באתר Genius
קרייג שייקספיר

קרייג רוברט שייקספיר (באנגלית: Craig Robert Shakespeare;‏ 26 באוקטובר 1963 – 1 באוגוסט 2024) היה כדורגלן ומאמן כדורגל אנגלי. קרייג שייקספיר נולד וגדל בברמינגהאם שבאנגליה והחל את דרכו המקצועית בכדורגל בוולסל כשהוא משחק כקשר התקפי. שייקספיר שבילה את רוב הקריירה שלו בוולסל דירג את השער שכבש בתיקו 2-2 של קבוצתו עם צ'לסי באוקטובר 1984 כשער היפה ביותר בקריירה שלו. בשנת 1989, חתם שייקספיר בשפילד ונסדיי מהליגה הראשונה באנגליה (שנחשבה אז לשנייה בחשיבותה) תמורת 300 אלף אירו. במדי שפילד שיחק שייקספיר במשך עונה אחת בה ערך 17 הופעות ליגה במהלכן לא כבש שער אחד ולאחר מכן חתם בווסט ברומיץ' אלביון. במהרה הפך שייקספיר לשחקן הרכב קבוע במדי ווסט ברום והיה לבועט הפנדלים הקבוע של הקבוצה ששיחקה אז בליגה השלישית באנגליה. בשנת 1993, עבר שייקספיר לגרימסבי טאון שם שיתף פעולה עם חברו מוולסל אלן באקלי כשלאחר מכן שיחק בסקאנת'רופ יונייטד, טלפורד יונייטד והדנספורד טאון שבמדיה פרש ממשחק פעיל. בשנת 1999, לאחר פרישתו ממשחק פעיל הצטרף שייקספיר כמאמן לאקדמיית הכדורגל של וסט ברומיץ' אלביון בה שימש כמאמן במספר קבוצות עד שבשנת 2006 הפך למאמנה של קבוצת המילואים של המועדון. בחודש אוקטובר עקב פיטורי מאמנים בווסט ברום הפך שייקספיר למאמנה הזמני של הקבוצה הבוגרת של ווסט ברום וניהל את המשחק נגד קריסטל פאלאס בו ניצחה הקבוצה 2-0. בחודש יוני 2008, עזב שייקספיר את ווסט ברום לטובת תפקיד עוזר המאמן בלסטר סיטי. לאחר שנתיים כעוזר בלסטר סיטי עבר שייקספיר לתפקיד עוזר המאמן בהאל סיטי ולאחר עונה אחת חזר לתפקיד עוזר המאמן בלסטר סיטי שם שיתף פעולה עם קלאודיו ראניירי. בעונת 2015–2016, תחת קלאודיו ראניירי זכתה לסטר סיטי באליפות הראשונה בתולדותיה שבשל משאביה הצנועים יחסית של לסטר בהשוואה לקבוצות הצמרת באנגליה, זכייה זו נחשבת למפתיעה ביותר מאז הקמת הפרמייר ליג. ב-23 בפברואר 2017 עקב פיטוריו של קלאודיו ראניירי מהקבוצה מונה שייקספיר למאמנה הזמני של לסטר וניהל את משחקו הראשון בניצחון 3-1 על ליברפול. ב-12 במרץ מונה שייקספיר לתפקיד המאמן הראשי בקבוצה עד לתום העונה. ב-17 באוקטובר 2017 פוטר מתפקידו. באוקטובר 2023 פורסם כי שייקספיר אובחן כחולה סרטן, בבוקר 1 באוגוסט 2024 הוא נפטר ממחלתו בגיל 60. קרייג שייקספיר, באתר Transfermarkt קרייג שייקספיר, באתר FootballDatabase.eu פרופיל המאמן, באתר Transfermarkt Ex-Leicester boss Shakespeare dies aged 60, BBC, ‏1 באוגוסט 2024.
ריבניק

ריבניק (בפולנית: ‏Rybnik‏Ⓘ‏, נהגה: [ˈrɨbɲik]) היא עיר עתיקה בשלזיה שבדרום־מערב פולין. בעת הקמתה הייתה העיר למרכז דיג ומכאן שמה ("ריבניק" הוא אגם או בריכת דגים בכמה שפות סלאביות). כבר בימי הביניים הייתה עיר מרכזית באזורה ושימשה בירתה של ישות מדינית בשם זה. בהמשך התפתחה כמרכז לכריית פחם בשל המכרות הגדולים הפזורים באזור. בשל מכרות אלו ותחנות הכוח הממוקמות בסביבת העיר מהווה סביבת ריבניק אזור כלכלי חשוב בפולין. נכון לשנת 2021 חיו בריבניק כ־134,000 תושבים. יוון לאריסה, יוון מדיה וקבצים בנושא ריבניק בוויקישיתוף אתר האינטרנט הרשמי של ריבניק "ריבניק", באתר השטעטל הווירטואלי ריבניק, באתר אנציקלופדיה בריטניקה (באנגלית) ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
רוברט אברמס

רוברט ברוס "אייב" אברמס (באנגלית: Robert Bruce "Abe" Abrams; נולד ב-18 בנובמבר 1960) הוא קצין בדימוס בדרגת גנרל בצבא ארצות הברית. אברמס נולד במערב גרמניה. הוא בנם של ג'וליה וקרייטון אברמס, ששירת כראש מטה צבא ארצות הברית ואח של ג'ון אברמס ששירת כמפקד פיקוד האימונים וההדרכה של צבא ארצות הברית. ב-1982 סיים את לימודיו בווסט פוינט והתגייס לצבא ארצות הברית, עבר קורס קציני שריון ושירת כקצין בדיוויזיית השריון השלישית, בדיוויזיית הפרשים הראשונה ובדיוויזיה השלישית. הוצב בין השאר במשימות בגבול מערב ומזרח גרמניה, בערב הסעודית, כווית, עיראק ואפגניסטן. כמפקד פלוגה בחטיבת הפרשים השמינית השתתף במלחמת המפרץ. פיקד על הגדוד הראשון בחטיבה ובמבצע חופש לעיראק II ב-2004 פיקד על צוות קרב שלה בלחימה במזרח בגדאד. סיפורו תואר בהרחבה בספרה של העיתונאית מרתה ראדץ "The Long Road Home: A Story of War and Family". ביולי 2005 מונה לראש מטה החטיבה. בשנים 2009–2010 פיקד על מרכז האימונים הלאומי בפורט ארווינג. במרץ 2011 מונה למפקד דיוויזיה השלישית, ובספטמבר 2012 קיבלה הדיוויזיה תחת פיקודו את האחריות על מרחב דרום אפגניסטן. באוגוסט 2013 מונה לעוזרו הצבאי הבכיר של מזכיר ההגנה של ארצות הברית. באוגוסט 2015 מונה למפקד פיקוד כוחות צבא ארצות הברית. בנובמבר 2018 מונה למפקד פיקוד כוחות ארצות הברית בקוריאה ושירת בתפקיד עד יולי 2021. אברמס בעל תואר שני בניהול מאוניברסיטת מרכז מישיגן ותואר שני באסטרטגיה צבאית ממכללת המלחמה של הצבא. מדיה וקבצים בנושא רוברט אברמס בוויקישיתוף ביוגרפיה באתר פיקוד כוחות צבא ארצות הברית
גאלאץ (פירושונים)

האם התכוונתם ל... גאלאץ – עיר ברומניה נמל גאלאץ – הנמל של העיר גאלאץ אוצלול גאלאץ – קבוצת כדורגל בעיר גאלאץ גלאץ – עיירה בשלזיה גל"צ (פירושונים)
בלטוס

בלתזר קלוסובסקי דה רויה (צרפתית: Balthasar Klossowski de Rola; ‏29 בפברואר 1908 – 18 בפברואר 2001) הידוע בשם בלטוס (Balthus) הוא אמן פולני-צרפתי מודרני. לאורך כל הקריירה שלו בלטוס התנגד למוסכמות של עולם האמנות. הוא עמד על כך שציוריו יראו בלבד ולא ייכתב עליו ודחה כל ניסיון לכתוב עליו דיוקן ביוגרפי. במכתב ששלח לגלריית טייט לקראת הצגה של רטרוספקטיבה של עבודתו בשנת 1968 הוא כתב: "אין לכלול שום פרטים ביוגרפיים. יש לפתוח במילים: בלטוס הוא צייר שעליו לא ידוע דבר. כעת הבה ונתבונן בתמונותיו. בברכה. ב." מדיה וקבצים בנושא בלטוס בוויקישיתוף אתר עמותת בלטוס בלטוס באתר המוזיאון לאמנות מודרנית בלטוס, באתר אנציקלופדיה בריטניקה (באנגלית) בלטוס, באתר "Find a Grave" (באנגלית) בלטוס, במסד הנתונים הקולנועיים IMDb (באנגלית) בלטוס, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ארמן

ארמן (בצרפתית: Arman; ‏17 בנובמבר 1928 – 22 באוקטובר 2005) נולד בשם ארמן פייר פרננדז (בצרפתית: Armand Pierre Fernandez), היה אמן אמריקאי יליד צרפת. ארמן נולד וגדל בניס, צרפת. ב-1953 התחתן ארמן עם מלחינת המוזיקה האלקטרונית אליאן ראדיג (אנ') ונולדו להם שתי בנות, מריון (1951) ואן (1953) ובן אחד, איב ארמן (1954–1989). ב-1971 התחתן עם קוריס קנטון, ונולדו להם שני ילדים יסמין (1982) ופיליפ (1987). ב-1989 נולד ילדו השישי, איב סזאר ארמן, בנה של קרול סזאר. ארמן נפטר בניו יורק ב-2005. חלק מהאפר שלו נקבר בבית הקברות פר לשז בפריז ב-2008 עוצמה מוזיקלית מס' 2 - גן הפסלים ע"ש לולה בר-אבנר, תל אביב "מפולת שלגים", בקמפוס אוניברסיטת תל אביב מדיה וקבצים בנושא ארמן בוויקישיתוף אתר האינטרנט הרשמי של ארמן (באנגלית) האתר הישן של ארמן האתר החדש של ארמן ארמן, באתר המוזיאון לאמנות מודרנית ארמן, באתר האנציקלופדיה המקוונת לאמנות אתר עמותת ארמן ארמן, באתר "Find a Grave" (באנגלית) ארמן, באתר MusicBrainz (באנגלית) ארמן, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלפרד ברם

אַלְפְרֶד אֶדְמוּנְד בְּרֶם (בגרמנית: Alfred Brehm‏ 2 בפברואר 1829, רנתנדורף, מדינת תורינגיה, גרמניה – 11 בנובמבר 1884) היה זואולוג גרמני, סופר, מנהל הגן הזואולוגי בהמבורג. סדרת ספרי "Brehms Tierleben" (חיי החיות של ברם) שחיבר היא ספר היעץ הזואולוגי הראשון. היא הייתה פופולרית לאורך שנים רבות מאז פורסמה לראשונה ב-1860. אלפרד נולד לכומר כריסטיאן לודוויג ברם, כומר ואורניתולוג מפורסם שהיה צפר, והחזיק בביתו אוסף של פוחלצי ציפורים המונה מעל 9,000 פרטים. מדיה וקבצים בנושא אלפרד ברם בוויקישיתוף כתבי אלפרד ברם בפרויקט גוטנברג (באנגלית) אלפרד אדמונד ברם, דף שער בספרייה הלאומית
אלמוג בר

אלמוג בר (נולדה ב-1 בדצמבר 1991) היא סופרת ישראלית, ששלושת ספריה היו לרבי-מכר. אלמוג הוציאה את ספרה הראשון "שתי פרדות וחצי" בגיל 22, את ספרה השני "געגוע בין השורות" שנתיים אחר כך בגיל 24, ואת ספרה השלישי "לאהוב בשחור לבן" בגיל 27. אלמוג נולדה ב-1991 בחולון ובגיל 12, עברה עם משפחתה לראשון לציון. היא סיימה את לימודיה התיכוניים בבית הספר מקיף י', וסיימה תואר ראשון בתקשורת וניהול במכללה למנהל בשנת 2017. לאחר פרסום של סיפורים בדף הפייסבוק שלה הוציאה אלמוג בשנת 2015 את ספרה הראשון "שתי פרדות וחצי" בהוצאה עצמית. תחילה מכרה אלמוג את הספר דרך אתר אינטרנט, אך ברגע שהוא הופץ לחנויות הוא הפך לרב-מכר ומכר מעל ל-20 אלף עותקים. הספר הוא אסופה של סיפורים קצרים העוסקים באהבה, פרידה ומה שביניהם. בשנת 2017 הוציאה את ספרה השני "געגוע בין השורות" גם הוא בהוצאה עצמית. ספר זה כולל גם הוא סיפורים קצרים בנושא אהבה ומערכות יחסים. הוא הופץ לחנויות ישר עם יצאתו לאור ונכנס היישר לרשימות רבי המכר. את המימון להוצאת ספריה גייסה אלמוג דרך האתר "הדסטארט" בתמיכת הגולשים והעוקבים בדף הפייסבוק שלה. שתי פרדות וחצי (ספרי ניב, 2015) געגוע בין השורות (ספרי ניב, 2017) כתיבתה של אלמוג זוכה לביקורות מעורבות. עקב יציאתה של אלמוג מכותלי הפייסבוק אל עולם הספרות, נוצר שיח ציבורי בנושא תופעת "סופרי רשת" אשר זוכים, מצד אחד, להערצת הקוראים ברשתות החברתיות ומחוצה להם, ומצד שני, לביקורות מאנשי הרוח והתרבות, המלינים על איכות הכתיבה שלהם לעומת הספרות הקלאסית יותר. אלמוג בר, ברשת החברתית פייסבוק אלמוג בר, ברשת החברתית אקס (טוויטר) אלמוג בר, ברשת החברתית אינסטגרם אתר האינטרנט הרשמי של אלמוג בר ירון דרוקמן, פרסמה ספר מסטטוסים: הכירו את אלמוג בר, באתר ynet, 7 בדצמבר 2015 רותי זוארץ, ‏משנה סטטוס: אלמוג בר מספרת על הפריצה באמצעות הרשת החברתית, באתר מעריב אונליין, 13 בדצמבר 2015 בן מיטלמן, ‏מפוסט בפייסבוק לרב-מכר, באתר ‏מאקו‏, 23 בפברואר 2016 שחר סמוחה, ‏היה היה סטטוס, באתר גלובס, 17 במרץ 2016 שיר זיו, נערי קריאה, באתר ישראל היום אלון סין משה, הפוסטים שהפכו לרבי מכר: הסיפור של אלמוג בר, באתר nrg, ‏2 באפריל 2017 שגיא בן נון‏, מירי רגב בשבוע הספר: "לא ברור כמה ביטול חוק הספרים הצליח", באתר וואלה, 7 ביוני 2017 mynet, פייסבוק הפך את אלמוג לסופרת של רבי מכר, באתר mynet (כפי שנשמר בארכיון האינטרנט) רשימות רבי המכר 19.2.2016, באתר הארץ, 19 בפברואר 2016 שחר סמוחה, ‏היה היה סטטוס, באתר גלובס, 17 במרץ 2016 רשימות רבי המכר 3.2.2017, באתר הארץ, 3 בפברואר 2017 בן מיטלמן, ‏מפוסט בפייסבוק לרב-מכר, באתר ‏מאקו‏, 23 בפברואר 2016
ארטה פסקל-טרויו

ארטה פסקל-טרויו (בצרפתית: Ertha Pascal-Trouillot; נולדה ב-13 באוגוסט 1943) היא דמות פורצת דרך ומנהיגה בהיסטוריה של האיטי. היא משפטנית שכיהנה כנשיאת בית המשפט העליון של האיטי, ושימשה כנשיאה הזמנית של המדינה כ-11 חודשים. פסקל-טרוליו הייתה האישה הראשונה שכיהנה בשני התפקידים. פסקל-טרויו נולדה למשפחה קשת יום, בת תשיעית בין עשרה ילדים. ב-1971 סיימה לימודי משפטים בפורט-או-פרנס והייתה האישה עורכת הדין הראשונה במדינה. בשנת 1975 מונתה לשופטת וב-1988 מונתה לנשיאת בית המשפט העליון. היא בלטה במומחיות שלה ובמחויבות שלה לצדק. הייתה בעלת השפעה משמעותית על עיצוב בית המשפט ומערכת החוקים בהאיטי. בתקופה שבה עמדה בראש בית המשפט העליון אירעה הפיכה צבאית בהאיטי וכעבור שלושה ימי שלטון צבאי הועבר השלטון לידיה. היא כיהנה כנשיאה זמנית של האיטי ממרץ 1990 ועד פברואר 1991. במהלך השנה הנהיגה את המעבר של המדינה לשיטת שלטון דמוקרטית ובעת הבחירות החופשיות שנערכו בדצמבר 1990. ב-6 בינואר 1991 נערך ניסיון הפיכה כושל נגד הנשיא הנבחר ולאחר שנכנס לבסוף לתפקיד, הנשיא ז'אן-ברטראן אריסטיד הביא למעצרה של פסקל-טרויו באשמת קשירת קשר להפילו. בהתערבות ארצות הברית היא שוחררה ממעצר כעבור יום. מדיה וקבצים בנושא ארטה פסקל-טרויו בוויקישיתוף ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
ארונס טארקוויניוס

ארונס טארקוויניוס (בלטינית: Arruns Tarquinius‏; ? – 29 בפברואר 509 לפנה"ס) היה נסיך רומאי, בנו של מלך רומא האחרון לוקיוס טארקוויניוס סופרבוס. נהרג במהלך קרב סילבה ארסיה. במחקר המודרני הוא נחשב (יחד עם רבים מבני דורו) לדמות אגדית למחצה. ארונס היה נצר למשפחת טארקוויניוס - משפחה ממוצא אטרוסקי אשר שלטה ברומא. הוא היה בנו השני של מלך רומא האחרון לוקיוס טארקוויניוס סופרבוס. היה לו אח גדול בשם טיטוס ואח צעיר בשם סקסטוס. המידע הראשון על חייו הוא מאנקדוטה לא מתוארכת המופיעה אצל ההיסטוריון המאוחר טיטוס ליוויוס. על פי ליוויוס, ארונס וטיטוס נשלחו יחד עם בן דודם לוקיוס יוניוס ברוטוס אל האורקל של דלפי. בטרם עזבו את דלפי, ביקשו ארונס וטיטוס מהאורקל שתגלה להם את זהותו של השליט הבא של רומא. האורקל השיבה כי הבא מביניהם שישק לאמו יזכה לשלוט בעיר. כך יצאו השלושה חזרה לרומא, כאשר טיטוס וארונס ממהרים לפגוש את אימם עם שובם. ברוטוס, שחשד כי נבואתה של האורקל הייתה מטאפורית, העמיד פנים שהוא נופל ארצה ונשק לאדמה. מקובל לראות בסיפור זה אגדה פוליטית חסרת ביסוס עובדתי. בשנת 509 לפנה"ס, אנס אחיו סקסטוס את האצילה הרומית לוקרטיה. בעקבות המעשה, התארגן בעיר מרד של האצולה והעם בהנהגת ברוטוס, והוכרז על ביטול המלוכה. המלך ומשפחתו נמלטו אל העיר קאירה. לאחר כישלון הקשר הטארקוויני (אנ') להחזרת סופרבוס לכס המלוכה, עודד המלך המודח את הערים האטרוסקיות ויי וטרקוויניה לצאת כנגד רומא. ארונס מונה בידי אביו למפקד חיל הפרשים של הצבא שיצא אל רומא, בעוד המלך עצמו פיקד על חיל הרגלים. הצבאות נפגשו בקרב סילבה ארסיה ב-29 בפברואר. על פי המקורות, הקרב נפתח בהסתערות חילות הפרשים של שני הצדדים. ארונס נמלא זעם כאשר זיהה את ברוטוס מתקרב על סוסו תחת סמלי השלטון הרומאים וביקש להילחם בו בעצמו. ברוטוס, שזיהה את המתקפה המתקרבת, בחר להשיב לחימה. בזעמם, התעלמו שני הפרשים מביטחונם האישי והתרכזו רק בהסבת נזק לצד השני. כפועל יוצא נהרגו ברוטוס וארונס, האחד מחניתו של השני, ונפלו ארצה מסוסיהם. פובליוס ולריוס קיבל את הפיקוד על הצבא הרומי כולו, והקרב הסתיים בניצחון רומאי. מדיה וקבצים בנושא ארונס טארקוויניוס בוויקישיתוף טיטוס ליוויוס, ספר ראשון, 56. T.J Cornell, THE BEGINNINGS OF ROME: italy and rome from the bronze age to the punic wars (c.1000-264 bc), Routledge, 1995. p. 216 טיטוס ליוויוס, ספר שני 6. פלוטרכוס, "חיי פובליקולה", 9.
Yo (אפליקציה)

Yo היא אפליקציה חברתית שפועלת על מכשירי אנדרואיד, אייפון וווינדוס פון. האפליקציה פותחה בישראל על ידי אור ארבל. בראשית דרכה, האפליקציה אפשרה למשתמשים לשלוח בתור הודעת טקסט את המילה Yo בלבד, או הקלטה קולית בה נאמרת מילה זו בלבד. מאז השדרוג האחרון, ניתן לשלוח לחברים גם את המיקום הנוכחי וגם קישורים להודעה. אור ארבל, מפתח האפליקציה ובעליה, כתב את הקוד לאפליקציה במשך 8 שעות. האפליקציה הושקה ביום השוטים, ה-1 באפריל 2014 הן למכשירי אנדרואיד והן למכשירי אייפון. היישום זכה להשקעה של מיליון דולרים ממשה חוגג, הבעלים של אתר mobli. ביולי 2014 האפליקציה הושקה גם למכשירי ווינדוס פון. שווי האפליקציה נאמד בין 5 ל-10 מיליון דולרים ביולי 2014 והיא זכתה במימון נוסף לשיווק ופיתוח בסך 1.5 מיליון דולרים. ארבל התעניין בפיתוח האפליקציה ושדרוגה, ובין התפקודים שהוספו לה ניתן למנות את היכולת לשלוח את המילה Yo לקבוצה של עוקבים אחר בלוג עם קישור לאותו בלוג. השדרוג הראשון של האפליקציה עלה לאוויר באוגוסט 2014 והוא כלל את היכולת לשלוח קישורים לדפי אינטרנט, להוסיף האשטאג לטקסט וליצור פרופיל משתמש. ב-20 ביוני 2014, קבוצה של סטודנטים מהמכון הטכנולוגי של ג'ורג'יה פרצו לאפליקציה, השיגו מידע רגיש על משתמשים ושלחו הודעות Yo תחת זהות בדויה. לאחר שהפרצה התגלתה, ארבל החליט להעסיק את אחד מההאקרים בחברתו. באוקטובר 2014 נוסף פיצ'ר חדש - המשתמשים יכולים להקיש בלחיצה כפולה על שמם וכך לשלוח מידע על המיקום שלהם בהודעות. ביוני 2015 שוחררה הגרסה השנייה של אפליקציית YO. מגרסה זו ניתן להפעיל את האפליקציה ממסך הבית, וכן התווספה היכולת ליצור קבוצות ולשלוח הודעת "YO" למספר אנשים בבת אחת. מאז השקתה הראשונה, אפליקציית Yo הותקנה על יותר מ-3 מיליון מכשירי סמארטפון ומעל 100 מיליון הודעות Yo נשלחו. בשיאה, האפליקציה דורגה במקום ה-3 ברשימת רבי המכר ב-App Store של אפל. אתר האינטרנט הרשמי של Yo Yo, ברשת החברתית אקס (טוויטר)
חיים נסים ברוך

הרב חיים נסים ברוך (1814 – 1899) היה איש עסקים, ראש ועד העדה הספרדית בירושלים, ואב בית הדין של העדה בעיר. נולד בירושלים בשנת 1814 (ה'תק"ע) לרב שמואל ברוך. בעקבות ניסים שקרו לאביו במסעותיו בחו"ל, קרא האחרון לבנו בשם "נסים". כשבגר נישא לשרה בת הרב בכר אברהם, שהיה עסקן ופקיד כוללות ירושלים. לפרנסתו עסק במשך חייו במסחר, ונודע כציוני נלהב בעל השפעה בעיר, וכן בקשריו המסחריים עם המוסלמים תושבי ארץ ישראל. לקראת סוף ימיו עמד בראש ועד העדה הספרדית בירושלים, ושימש כאב בית הדין של העדה. במשך חייו למד בחבורת 12 רבנים בישיבת "כנסת אליהו", בהם הרב רפאל מאיר פאניז'ל, הרב יוסף נסים בורלא, הרב יוסף מיוחס, הרב שמואל מיוחס, הרב יעקב שאול אלישר, והרב יוסף רפאל עוזיאל (שלצידו גם כיהן כחבר בבית הדין של העדה הספרדית בירושלים). הלך לעולמו ב-7 באפריל 1899, כ"ז בניסן ה'תרנ"ט. בנו שמואל היה חתנו של הרב יעקב ספיר, נמנה עם מייסדי שכונת מאה שערים לצד הרב בן ציון ליאון, ושימש כחבר וועד "עזרת נדחים" וועד העדה הספרדית בירושלים. נכדו נפתלי (בן שמואל ברוך) שימש כגבאי וגזבר ועד העדה הספרדית, חבר הנהלת בית החולים משגב לדך וגבאי ומנהל ישיבת המקובלים בית אל. נכדתו ריקה נישאה לרב יוסף שאול אלישר. נכדתו רוזה (בת הרב אברהם ברוך) נישאה לרב בן-ציון מאיר חי עוזיאל. נכדתו ציפורה נישאה לרב יוסף חי פאניז'יל. נכדתו לאה אבושדיד (בת ריינה) נישאה לאיתמר בן-אב"י. נינו אלעזר אלישר היה איש ציבור ירושלמי. משה דוד גאון, יהודי המזרח בארץ ישראל, חלק א' (עמ' 172) חיים נסים ברוך, בספר יהודי המזרח בארץ ישראל מאת משה דוד גאון, באתר HebrewBooks עיתון חבצלת, כ"ז בניסן תרנ"ט, גיליון 26. מ"ד גאון כותב בטעות שיום הפטירה הוא כ"ח בניסן תרנ"ז. בעיתון החבצלת נאמר שהוא היה בן 85 במותו, ומכאן שנולד בשנת תקע"ד.